laion/Wikipedia-Exotic huggingface dataset:
היידי ריינג'

היידי אנדיה ריינג' (באנגלית: Heidi Range; נולדה ב-23 במאי 1983 בליברפול, אנגליה) היא זמרת וכותבת שירים בריטית. ריינג' השתתפה בהרכב המקורי של הלהקה אטומיק קיטן, ועזבה אחרי זמן קצר. בשנת 2001 הצטרפה ללהקת Sugababes, והשתתפה באלבומים ובהופעות שלה עד פירוקה ב-2011. מאז היא פועלת בתחום התיאטרון. ב-2012 השתתפה בעונה השביעית של הסדרה "Dancing on Ice". ב-1997 ניסתה ריינג' להצטרף ללהקה Scooch, אך נדחתה כי הייתה צעירה מדי. במקום זאת, היא הצטרפה ב-1998 ללהקת אטומיק קיטן יחד עם ליז מקלרנון וקרי קטונה. היא הקליטה רק מספר שירים עם הלהקה, והופיעה בגרסה המקורית של "Whole again". ב-1999 החליטה ריינג' לעזוב את הלהקה כי העדיפה מוזיקת רית'ם אנד בלוז במקום מוזיקת פופ שאפיינה את הלהקה; היא הוחלפה בנטשה המילטון. באוגוסט 2001 ריינג' החליפה את שיבון דונהי מלהקת שוגבייבס לאחר עזיבתה. האלבום הראשון של ריינג' עם הלהקה היה "Angels with dirty faces", שהגיע למקום שני במצעד הבריטי, הצליח במכירות עד לאלבום פלטינה משולשת, והוא נחשב לאלבום הנמכר ביותר של הלהקה. ריינג' הוציאה עוד 5 אלבומים עם הלהקה, בהם שרה וגם כתבה שירים רבים. ריינג' הייתה מאורסת לשדרן הרדיו והטלוויזיה דייב ברי, אך הם נפרדו ב-2011 לאחר 8 שנות זוגיות. היא נישאה לאלכס פרטקיס האיטלקי ב-2016. מדיה וקבצים בנושא היידי ריינג' בוויקישיתוף היידי ריינג', ברשת החברתית אקס (טוויטר) היידי ריינג', ברשת החברתית אינסטגרם היידי ריינג', במסד הנתונים הקולנועיים IMDb (באנגלית) היידי ריינג', במסד הנתונים הקולנועיים KinoPoisk (ברוסית) היידי ריינג', באתר ספוטיפיי היידי ריינג', באתר AllMusic (באנגלית) היידי ריינג', באתר MusicBrainz (באנגלית) היידי ריינג', באתר Yandex.Music (ברוסית) היידי ריינג', באתר Discogs (באנגלית) היידי ריינג', באתר Songkick (באנגלית) היידי ריינג', באתר Genius היידי ריינג', באתר SecondHandSongs Sugababe Heidi: 'I auditioned for Scooch' Sugababes’ Heidi Range and Dave Berry split Former Sugababe Heidi Range weds Alex Partakis in romantic Tuscan ceremony
מונסטון (קומיקס)

מונסטון (באנגלית: Moonstone, בתרגום לעברית: "אבן הירח") היא דמות בדיונית של נבלת-על המופיעה בחוברות הקומיקס האוונג'רס האפלים ביקום מארוול קומיקס. הדמות הופיעה לראשונה בחוברת Captain America #192 מדצמבר 1975 ונוצרה על ידי הכותב מארב וולפמן והמאייר פרנק רובינס. מונסטון היא האלטר אגו של קרלה סופן, בתו של משרת אחוזה מואן נייס, קליפורניה. לאחר מות אביה, אמה עבדה בשלוש עבודות כדי לעזור לבתה לעבור את שנות המכללה, וקרלה נשבעה שלא להגיע למצב כמו של אמה - כלומר לשים את מאוויי אחרים לפני אלה שלה. למרות שסיימה לימודי פסיכולוגיה ופסיכיאטריה בהצטיינות, קרלה לא אהבה להיות תלויה במטופליה כמקור הכנסה, והיא החלה בקריירת פשע כעוזרתו של דוקטור פאוסטוס, אויבו של סטיב רוג'רס - גיבור-העל הידוע בכינוי קפטן אמריקה. בלומדה אודות לויד בלוך - מונסטון המקורי - היא הפכה לפסיכולוגית שלו ותמרנה אותו לדחות מעליו את מקור כוחותיו - אבן חן חייזרית בעלת כוחות בל יתוארו. היא השיגה לעצמה את האבן ושאבה אותה לתוכה כדי לקבל את כוחותיה. במהלך אירועי "שלטון אפל" התגלה כי לפני שהפכה לחברת ת'נדרבולטס, היא חנקה את אמה למוות ושרפה את ביתם. מונסטון גויסה לקבוצת אדוני הרשע, ונלחמה לצידם נגד האוונג'רס. לאחר שנלחמה נגד קפטן מארוול היא נותרה משותקת לזמן מה ואף שקלה לפרוש מקריירת הפשע שלה. כאשר מונסטון המקורי חטף אותה, היא נלכדה ובחרה לרצות את זמן המאסר שלה ולנטוש את חיי הפשע. בזמן שברון זמו הקים קבוצת נבלי-על שישמשו תחלופה לגיבורי-העל, הוא הבריח את מונסטון מהכלא, ובלית ברירה היא שבה לחיי הפשע כחברה בקבוצת ת'נדרבולטס תחת הכינוי מטאוריט. לאחר אירועי מלחמת האזרחים של יקום מארוול, מונסטון שימשה כמנהיגת השטח של קבוצת ת'נדרבולטס, וזאת כאשר נורמן אוסבורן המטורף אילץ אותה להצטרף באמצעות שוחד. הוא אף מגייס אותה לקבוצת האוונג'רס האפלים שלו במהלך אירועי "שלטון אפל", והיא משמשת כמתחזה לגברת מארוול. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס Ms. Marvel Vol.2 #38, June 2009 The Avengers #230, April 1983 Dark Avengers #1, January 2009 ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
מרחב נורמלי באופן מושלם

בטופולוגיה, מרחב נורמלי באופן מושלם הוא מרחב טופולוגי המקיים את אקסיומת ההפרדה החזקה ביותר. מרחב טופולוגי X הוא מרחב נורמלי באופן מושלם, אם אפשר להפריד בו כל שתי קבוצות סגורות, במדויק, באמצעות פונקציה רציפה: לכל A ו- B סגורות וזרות, קיימת פונקציה רציפה   f : X → R {\displaystyle \ f:X\rightarrow \mathbb {R} } , כך ש-   f − 1 ( 0 ) = A {\displaystyle \ f^{-1}(0)=A} ו-   f − 1 ( 1 ) = B {\displaystyle \ f^{-1}(1)=B} . בהגדרה זו אפשר להחליף את הישר הממשי בקטע   [ 0 , 1 ] {\displaystyle \ [0,1]} . הפרדה זו חזקה יותר מן ההפרדה הרגילה באמצעות פונקציה, אותה מבטיחה הלמה של אוריסון בכל מרחב נורמלי. בפרט, מרחב נורמלי באופן מושלם הוא מרחב נורמלי. מרחב נורמלי באופן מושלם המקיים בנוסף לזה את תכונת ההפרדה   T 1 {\displaystyle \ T_{1}} (כלומר: כל נקודה מהווה קבוצה סגורה), נקרא מרחב   T 6 {\displaystyle \ T_{6}} . במרחב נורמלי באופן מושלם אפשר להפריד (באמצעות קבוצות פתוחות) גם בין כל שתי קבוצות מופרדות - קבוצות שכל אחת מהן זרה לסגור של רעותה. לכן מרחב נורמלי באופן מושלם הוא מרחב נורמלי לחלוטין, ומרחב   T 6 {\displaystyle \ T_{6}} הוא גם מרחב   T 5 {\displaystyle \ T_{5}} . כהגדרה חלופית לנורמליות באופן מושלם, אפשר לקחת את התכונה הבאה: המרחב הוא נורמלי וכל קבוצה סגורה היא קבוצת G-דלתא, כלומר חיתוך של סדרת קבוצות פתוחות. הדוגמה החשובה ביותר למרחבים נורמליים באופן מושלם היא זו של מרחבים מטריים. קל לראות שבמרחב מטרי   ( X , d ) {\displaystyle \ (X,d)} כל נקודה היא קבוצה סגורה, ולכן די להוכיח שאפשר להפריד באופן מדויק בין שתי קבוצות סגורות זרות, A ו- B. נסמן ב-   d A : X → R {\displaystyle \ d_{A}:X\rightarrow \mathbb {R} } את הפונקציה   d A ( x ) = inf a ∈ A d ( a , x ) {\displaystyle \ d_{A}(x)=\inf _{a\in A}d(a,x)} , המחזירה את המרחק מן הקבוצה A. פונקציה זו מקיימת את אי-השוויון   | d A ( y ) − d A ( x ) | ≤ d ( x , y ) {\displaystyle \ |d_{A}(y)-d_{A}(x)|\leq d(x,y)} , ולכן היא רציפה. בנוסף לזה, מן העובדה ש- A סגורה נובע ש-   d A ( x ) = 0 {\displaystyle \ d_{A}(x)=0} אם ורק אם   x ∈ A {\displaystyle \ x\in A} . באופן דומה מגדירים את הפונקציה   d B {\displaystyle \ d_{B}} . מכיוון ש- A ו- B זרות,   d A ( x ) + d B ( x ) > 0 {\displaystyle \ d_{A}(x)+d_{B}(x)>0} לכל x. מכאן נובע שהפונקציה   f ( x ) = d A ( x ) d A ( x ) + d B ( x ) {\displaystyle \ f(x)={\frac {d_{A}(x)}{d_{A}(x)+d_{B}(x)}}\quad } מוגדרת היטב ורציפה. קל לראות שהיא מפרידה באופן מדויק בין A ל- B. אקסיומות ההפרדה מרחב נורמלי לחלוטין מרחב נורמלי מרחב נורמלי באופן מושלם, באתר MathWorld (באנגלית)
ראגנארוק (קומיקס)

ראגנארוק (באנגלית: Ragnarok, על שם ראגנארוק) הוא דמות בדיונית של נבל-על קיבורג המופיעה בחוברות הקומיקס האוונג'רס האפלים ביקום מארוול קומיקס. הדמות הופיעה לראשונה בחוברת Civil War #3 מיולי 2006, ונוצרה על ידי הכותב מארק מילר והמאייר סטיב מקניבן. כאשר תור האמיתי נעדר ונחשב למת במהלך אירועי "מלחמת אזרחים", טוני סטארק משתמש באסופה משיערותיו, ויחד עם ריד ריצ'רדס והנרי פים יוצר שיבוט DNA של האל האסגרדי, ומשלב אותו יחד עם הטכנולוגיה של "תעשיות סטארק". מעשם של סטארק, ריצ'רדס ופים מביא ליצירתו של כפיל קיבורג, הנשלח לקרב מול גיבורי-על המתנגדים לחוק רישום העל-אנושיים, ומחייב אותם לחשוף את זהותם הסודית. הקרב יוצא מכלל שליטה כאשר הכפיל רוצח גיבור-על הידוע כגוליית, לאחר מכן יוצא הכפיל לרדוף אחר יתר המתנגדים לחוק. בעקבות כך, ריצ'רדס מכבה אותו באמצעות פקודה קולית, ומנתח את מוחו לבל הטעות תחזור על עצמה. תור החדש חוזר לקרב הסופי בין הכוחות המתפלגים, אך מובס כאשר הרקולס וסטורם מרוצצים את גולגולתו בעזרת המקבת שלו בטענה כי עצם קיומו מהווה עלבון לבן אודין האמיתי. בסופו של דבר, נלקחים שרידיו של תור החדש למחקר וניסויים במעבדה. במהלך אירועי "פלישה סודית", נגלה כי הנרי פים, אשר עזר ליצור את הכפיל, היה למעשה מתחזה מגזע הסקרול החייזרי משני הצורה. פים הניח בשרידיו של הכפיל תוכנית למקרה חירום אם הפלישה תיכשל. אם קוד מיוחד - אותו רק המתחזה יודע - לא יוכנס למערכת מדי 18 שעות, הכפיל יתעורר. וכך, עם מותו של המתחזה, תוכנית זו התבצעה. הכפיל התעורר והאמין כי הוא תור האמיתי, ולאחר מכן איים על ברון פון בליצשלאג - ראש הצוות המדעי במחנה האמונד - להחזיר לעצמו את המקבת שלו ושם לעצמו למטרה להשמיד את "יוזמת האוונג'רס", ונוטל את שם הקוד "ראגנארוק", בתואנה כי "יביא לקיצו של הכל". ראגנארוק נעצר רק בזכות התערבותו של פון בליצשלאג, שכוחותיו החשמליים היו חסינים לברקיו של ראגנארוק. פון בליצשלאג הראה לראגנארוק תצלומים של יצירתו, והראה לו כי תור האמיתי חזר והקים מחדש את אסגרד מעל שמי העיר. ראגנארוק נגעל מכך ורואה במעשו כביזוי זכרה של אסגרד. לאחר מכן, עוזב ראגנארוק את מחנה האמונד, זאת כדי להתעמת מול תור, הקרב בין השניים נערך בסוף אירועי "מצור", ובסופו הביס תור את ראגנארוק בקלות. בהמשך, נורמן אוסבורן מורה לארגון A.I.M לבנות מחדש את ראגנארוק, כדי שזה האחרון יצטרף לגלגולה השני של קבוצת האוונג'רס האפלים שאותה הוא מקים. ראגנארוק נבנה מחדש תחת שלטונו של אוסבורן, ונשלח להתעמת עם קבוצת האוונג'רס החדשים. ראגנארוק מגיע לעימות עם האוונג'רס החדשים כשהוא סובל מפציעות רבות, הוא מובס בעימות וכמעט נהרס על ידי ספיידרמן ווולברין. בהמשך, מופיע ראגנארוק מחדש, זה בתור חבר בקבוצת ת'נדרבולטס. מאוחר יותר, עוזב ראגנארוק את קבוצת ת'נדרבולטס וחובר בשנית לאוונג'רס האפלים. דף הדמות בפרויקט פאנדום של מארוול קומיקס Civil War #3, September 2006 Civil War #4, October 2006 Civil War #7, January 2007 Avengers: The Initiative #21, February 2009 Avengers: The Initiative #22, April 2009 Thor #610, July 2010 New Avengers Vol.2 #18, January 2012 New Avengers Vol.2 #20, March 2012 New Avengers Vol. 2 #21, April 2012 Thunderbolts #175, August 2012
טריקשוט

טריקשוט (באנגלית: Trickshot) הוא דמות בדיונית של נבל-על המופיעה בחוברות הקומיקס האוונג'רס האפלים ביקום מארוול קומיקס. הדמות הופיעה לראשונה בחוברת The Avengers #64 ממאי 1969 ונוצרה על ידי הכותב רוי תומאס והמאייר ג'ין קולן. טריקשוט הוא האלטר אגו של צ'ארלס ברנרד "בארני" בארטון, אחיו הבכור של קלינט בארטון, הידוע כחבר האוונג'רס הוקאיי. הוא גדל בווייברלי, איווה, ואיבד את שני הוריו לאחר שאביו האלכוהוליסט איבד שליטה על רכבם והתנגש בעץ. בארני וקלינט נשלחו לבית יתומים, שם שהו כשש שנים עד שברחו והצטרפו לקרנבל "קארסון הפלא הנודד". אמן החרבות, החבר בקרנבל, בחר בקלינט להיות עוזרו האישי, ובארני הרגיש מוזנח והפך מריר ומלא קנאה באחיו. כאשר קלינט נפצע אנושות לאחר שגילה כי אמן החרבות מעל בכספי הקרנבל, בארני גינה את אחיו הצעיר על כי לא שמר אמונים למורה הרוחני שלו. בארני מאס בחיי הקרנבל והתגייס לצבא. הוא הציע לקלינט לשכוח מהעבר העכור ביניהם ולהצטרף עמו לצבא, אך קלינט סרב. בארני הודיע לו כי ההצעה בעינה עומדת וכי יחכה לו אם ישנה את דעתו. בוקר למחרת, כאשר בארני המתין לאוטובוס הוא ראה שקלינט אינו מגיע, ובעצבות רבה השאיר את חייו הקודמים מאחוריו. קלינט הגיע לאחר מכן, אך גילה כי איחר את המועד. מאוחר יותר, בארני הפך לסוכן FBI, ומשימתו הראשונה הייתה לעבוד עבודה סמויה כשומר ראש עבור פושע בשם מארקו. ללא ידיעתו, קלינט והמורה הרוחני שלו טריק-שוט ניסו לשדוד את אחוזתו של הפושע. זאת ועוד, בארני נורה בחץ בידי קלינט. כאשר נודע לקלינט דבר מעשהו, הוא סירב לעזוב את אחיו והפנה עורף לטריק-שוט. זה האחרון פצע את קלינט ועזב. במסגרת עבודתו השנייה כסוכן סמוי, בארני פנה לעזרת האוונג'רס ובמהלך המשימה הקריב את חייו. לאחר שהתגלו בה סימני חיים קלושים, גופתו של בארני נגנבה והונחה בתא החלמה, אך נשכחה בידי האוונג'רס. לאחר הלווייה, קלינט קיבל מכתב מסוכן FBI שמאשר את חייו הכפולים של בארני וכי בארני מודע לחייו הכפולים של קלינט כהוקאיי. בארני נמצא בידי ברון זמו, שבשל טינה להוקאיי הפנה את אחיו נגדו. בארני וזמו שוכרים את שירותו של טריק-שוט, המורה הרוחני לשעבר של הוקאיי (שמחלת הסרטן קיננה בגופו), כדי לאמן את בארני בחץ וקשת. עם סיום האימונים, טריק-שוט הוכה קשות והסרטן שבגופו החמיר. בארני העביר את גופתו הגוססת של טריק-שוט לאחוזת האוונג'רס כמסר להוקאיי. בתגובה, הוקאיי החל לחקור את נסיבות מותו של טריק-שוט, אך נקלע למארב של אחיו. בארני החל לקרוא לעצמו בשם טריקשוט כמחווה למורה הרוחני של שני האחים, הכניע את אחיו והעביר אותו לברון זמו. זמו ערך בין שני האחים קרב עד מוות, והוקאיי הצליח להתגבר על טריקשוט למרות שהתעוור בעקבות פציעה ישנה. או אז, זמו התעמר בהוקאיי על כי הצליח להמריד את אחיו בו. טריקשוט נכלא, ובארני מסכים להשתלת מח עצם באחיו להשבת ראייתו בתנאי שיתמודד שוב מול הוקאיי בעתיד. בהמשך, נורמן אוסבורן מביים את מותו של בארני בבית החולים, ומזמין אותו להצטרף לגלגולה השני של קבוצת האוונג'רס האפלים. למרות הצלחה ראשונית של הקבוצה החדשה, הוא מפסיד בקרב נגד מוקינגבירד לאחר שהוזרק לה נסיוב משולב של נוסחת סופר-חייל ונוסחת האינסוף. מרלין - דמות בדיונית של חברת DC קומיקס המתחרה דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס The Avengers #65, June 1969 Hawkeye: Blindspot #1, April 2011 Hawkeye Vol.3 #4, March 2004 Hawkeye Vol.3 #6, March 2004 Hawkeye Vol.3 #5, April 2004 The Avengers #228-229, February-March 1983 Hawkeye: Blindspot #3, June 2011 Hawkeye: Blindspot #4, July 2011 New Avengers Vol.2 #18, November 2011 New Avengers Vol.2 #23, May 2012
אשכנז (פירושונים)

האם התכוונתם ל... אזור אשכנז - אזורים דוברי הגרמנית, כפי שנקראו במסורת היהודית אשכנז (דמות מקראית) – היה בנו הראשון של גומר בן יפת ונינו של נֹחַ יהדות אשכנז – יהודים מאזור אשכנז נוסח אשכנז – נוסח התפילה של הסידור המקובל אצל חלק מהיהודים יוצאי ארצות אשכנז חסידות אשכנז – היא חוג דתי שהתפתח אצל יהודי אשכנז במחצית השנייה של המאה ה-12 ובמאה ה-13 אשכנזים – בישראל, הם קבוצה חברתית המורכבת מיהודים שמוצאם מיהדות אשכנז או מיהדות מזרח אירופה אשכנזי
קטמול-קלרק

אלגוריתם קטמול-קלרק (באנגלית: Catmull–Clark) הוא אלגוריתם בגרפיקה ממוחשבת שמטרתו ליצור משטחים חלקים באמצעות חלוקה חוזרת ונשנית של משטח. האלגוריתם הוצג לראשונה ב-1978 על ידי שני מדעני המחשב האמריקניים אדווין קטמול וג'יימס קלרק. האלגוריתם פועל בצורה רקורסיבית כשבכל שלב נעשה עידון בצורה הבאה: מתחילים ממודל של פאון, וכל הקודקודים בו נקראים קודקודים מקוריים. על כל פאה מוסיפים נקודת פאה (face point): היא נקודת שיווי המשקל בין הקודקודים המקוריים של הפאה על כל צלע מוסיפים נקודת צלע ( edge point): ממוצע שתי נקודות הפאה הסמוכות ושתי נקודות הקצה המקורית של הצלע. לכל נקודת פאה מוסיפים צלע המקשרת לצלעות הפאה: המקשרת את נקודת הפאה עם נקודות הצלע המתאימות לכל נקודה מקורית P מגדירים את F להיות ממוצע נקודות הפאה שיצרנו זה לא מכבר שנוגעות ב-P, ומגדירים את R להיות ממוצע נקודות האמצע לצלעות הנוגעות ב-P. כל נקודה מקורית מוזזת ל F + 2 R + ( n − 3 ) P n {\displaystyle {F+2R+(n-3)P \over n}} . מחברים כל קודקוד לנקודות הצלע של כל הצלעות המקוריות שבהן היה הקודקוד המקורי מגדירים את פאות חדשות על סמך הבנייה הפעלה חוזרת של האלגוריתם יוצרת משטחים חלקים יותר. פרק זה טעון עריכה. אנא תרמו לוויקיפדיה ועזרו לערוך אותו. E. Catmull and J. Clark: Recursively generated B-spline surfaces on arbitrary topological meshes, Computer-Aided Design 10(6):350-355 (November 1978), (doi, pdf)
אלוף בשחור (הרהורים)

אלוף בשחור (הרהורים) הוא אלבום האולפן השישי של הזמר והיוצר עמיר בניון אשר יצא בשנת 2007 כשנה לאחר אלבומו הקודם, "הכל עד לכאן". האלבום מכיל 15 רצועות שהם בעצם חלק מיצירה אחת. האלבום מרפרף ומתקדם מבריאת האדם למצבו העכשווי, ויש בו ביקורת נוקבת על אלמנטים באופן החיים המודרניים. הוא בוחן את התנהגותו של האדם, התפתחותו ושאיפותיו. יש בו ניגוד בין הדמיון שמוצג כאשליה, ומגובה ומועצם על ידי המדיה המכתירה אלופים לרגע. כאשליה היא במרכז הביקורת, ומולה המציאות המגבילה הממשית. הוא מדבר על הפספוס, על התעוררות מאוחרת ועל היות לבד. מול אלו האלבום מציע אלמנטים דתיים, בין היתר מחסידות חב"ד, ושם את הרצון לקרבת אלוהים כביטוי הבסיסי והראשוני ביותר של רצון האדם. האלבום כולו לא זכה לפרסום רב, אך מתוכו התפרסם השיר "אלוף בשחור" וכן שלושה שירים נוספים ("יכול להיות", "תמיד ידעתי" ו"רוצה אליך") שצורפו לאלבום האוסף שעה של אור שיצא שנתיים לאחר מכן. כל השירים והלחנים באלבום הם של עמיר בניון והוא הוקלט בשיתוף סימפונט אשדוד ובניצוחו של שמואל אלבז. בשיר "יכול להיות" מבצע בניון עיבוד לקטע מתוך הפרק הראשון של הסימפוניה החמישית של בטהובן. בשיר "תמיד ידעתי" הוא משלב הקלטה של הרבי מלובביץ' וחסידיו בשירת "צמאה לך נפשי" על פי לחן של ר' שניאור זלמן מלאדי. הקטע האחרון (15) הוא מעין סיכום ומוזכרים בו כל הנושאים שהוזכרו בשירים הקודמים. פתיחה (1:24) איך יורדים למטה (1:10) אלוף בשחור (2:54) כמה שתביט מהחלון (2:05) ארבעים יום וארבעים לילה (0:43) ברוך ה' שאי אפשר (2:17) יכול להיות (2:42) אתה בשידור (0:46) הכי חכם על כדור הארץ (2:40) אלא במה שבתוכו (1:31) תכתוב לאל מכתב (1:47) (ללא שם) (1:21) תמיד ידעתי (2:43) רוצה אליך (2:44) הרהורים (3:23)
אטב

האם התכוונתם ל... אטב ניירות אטב כביסה
מילדרד פירס (סרט)

מילדרד פירס (באנגלית: Mildred Pierce) הוא סרט דרמה אמריקאי משנת 1945 בבימויו של מייקל קורטיז. תסריט הסרט נכתב על ידי רנדל מקדונלד ומבוסס על נובלה בעלת אותו שם של ג'יימס אם. קיין משנת 1941. בסרט משחקים ג'ואן קרופורד, אן בליית', ג'ק כרסון, זכריה סקוט ואיב ארדן. זהו סרטה הראשון של קרופורד באולפני "האחים וורנר" לאחר עזיבתה את אולפני "מטרו גולדווין מאייר". בסרט זה היא זכתה בפרס האוסקר הראשון שלה. בתסריט במקור לא היה רצח, אך בעקבות ההצלחה של הסרט "ביטוח חיים כפול" (1944) החליטו להוסיף קטע זה. השחקניות וירג'יניה ווידלר, אהן רוטרפורד ושירלי טמפל נבחנו לתפקיד ויידה פירס. אך לבסוף ליהקו את אן בליית' שלושה שבועות לפני התחלת צילומי הסרט. אן שרידן וברברה סטנוויק היו הבחירות העדיפות של הבמאי מייקל קורטיז לתפקיד מילדרד פירס. אך לבסוף הוא בחר בג'ואן קרופורד. קרופורד לא נכחה בטקס האוסקר שנערך באותה שנה עקב מחלה. ברם לאחר שנודע לה על זכייתה בפרס היא מיהרה לקיים מסיבת עיתונאים. ג'ואן קרופורד - מילדרד פירס ג'ק כרסון - וולי פיי זכריה סקוט - מונטי ברגון איב ארדן - אידה קרווין אן בליית' - ויידה פירס באטרפליי מק'ווין - לואטי ברוס בנט - אלברט פירס פרס המבקרים של ניו יורק לשחקנית הטובה ביותר (ג'ואן קרופורד) פרס אוסקר לשחקנית הטובה ביותר (ג'ואן קרופורד) פרס אוסקר לסרט הטוב ביותר פרס אוסקר לשחקנית המשנה הטובה ביותר (איב ארדן) פרס אוסקר לשחקנית המשנה הטובה ביותר (אן בלית') פרס אוסקר לצילום הטוב ביותר (ארנסט הלר) פרס אוסקר לתסריט המעובד הטוב ביותר (רנדל מקדונלד) הסרט היה מועמד לשלוש רשימות של מכון הסרטים האמריקאי: "הסרטים הטובים ביותר - הגרסה המעודכנת", "הנבלים הטובים ביותר" (אן בלית' בתור ויידה פירס) ו"הציטוטים הטובים ביותר" ("Personally, Veda's convinced me that alligators have the right idea. They eat their young.‎" שנאמר על ידי אידה קרווין). ב-1996, נבחר הסרט לשימור בארכיון הסרטים הלאומי של ארצות הברית על ידי ספריית הקונגרס עקב תרומתו לקולנוע. במרץ 2011 יצאה מיני סדרת טלוויזיה בעלת אותו שם של רשת "HBO". בסדרה שיחקו קייט וינסלט, גאי פירס, אוון רייצ'ל ווד ומייר וינינגהם. תסריט הסדרה שונה במקצת מזה של הסרט. הסדרה זכתה לרייטינג גבוה. בנוסף, הסדרה זכתה בפרס גלובוס הזהב, פרס גילדת שחקני המסך וחמישה פרסי אמי. מדיה וקבצים בנושא מילדרד פירס בוויקישיתוף "מילדרד פירס", במסד הנתונים הקולנועיים IMDb (באנגלית) "מילדרד פירס", באתר נטפליקס "מילדרד פירס", באתר AllMovie (באנגלית) "מילדרד פירס", באתר Rotten Tomatoes (באנגלית) "מילדרד פירס", באתר Metacritic (באנגלית) "מילדרד פירס", באתר אידיבי "מילדרד פירס", באתר HBO Max (באנגלית) "מילדרד פירס", במסד הנתונים הקולנועיים KinoPoisk (ברוסית)
סמל סקסוניה

סמל סקסוניה (בגרמנית: Landeswappen Sachsens) הוא סמלה הרשמי של המדינה הגרמנית סקסוניה. הסמל נקבע בחוק המדינה ב-25 באוקטובר 1991. הסמל מורכב ממגן בעל עשרה פסים אופקיים בצבעי זהב ושחור לסירוגין. עליהם מוטען כתר ירוק שפרוש מהפינה השמאלית העליונה לפינה הימנית התחתונה (מנקודת מבטו של הצופה). מקורו של הסמל בדוכסות סקסוניה-ויטנברג שהייתה חלק מהאימפריה הרומית הקדושה והוא דומה לסמל שהיה ב-1422. מקורם של הפסים בסמלו של בית אסקניה שהיו רוזני העיר בלנסטד (Ballenstedt). בית אסקניה החזיק בכס דוכסות סקסוניה-ויטנברג ובתואר הנסיך הבוחר עד 1422, אז הוחלף על ידי פרידריך הראשון, הנסיך הבוחר מסקסוניה לבית וטין, רוזן מייסן. סמל בית אסקניה מופיע בשלטי אצולה של נסיכים רבים כדוגמת: נסיך ויילס, הנסיך ארתור, דוכס קונוט וסטראת'רן וויקטוריה, הנסיכה המלכותית. דגל סקסוניה מדיה וקבצים בנושא סמל סקסוניה בוויקישיתוף סמל סקסוניה, באתר דגלי העולם (באנגלית)
ג'רי טיילור

ג'רי טיילור (באנגלית: Jeri Taylor; נולדה ב-30 ביוני 1938) היא תסריטאית ומפיקת טלוויזיה הידועה בתרומתה לסדרה "מסע בין כוכבים". היא בוגרת אוניברסיטת אינדיאנה, שם היא הייתה חברה ב-"קאפא אלפא תטא". לאחר שכתבה בעבר תסריטים לסדרות טלוויזיה שונות, כמו "Little House on the Prairie" ו-"The Incredible Hulk", ושימשה כמפיקה וכבמאית בסדרות "Quincy, M.E." ו-"Jake and the Fatman", לי שלדון - אשר איתו עבדה על "Quincy, M.E." - המליץ עליה למפיקי "מסע בין כוכבים: הדור הבא". ג'רי הצטרפה לצוות "מסע בין כוכבים: הדור הבא" בתחילת העונה הרביעית, כמפיקה אחראית, והייתה שותפה לכתיבת הפרק "Suddenly Human". לאחר שנתיים, ג'רי הפכה למפיק-שותפה, ביחד עם ריק ברמן ומייקל פילר, ושימשה כמפיקה בפועל של העונה השביעית והאחרונה של "מסע בין כוכבים: הדור הבא". במהלך תקופה זו היא כתבה מספר פרקים, לרבות הפרק האחרון של ויל ויטון כדמות קבועה בסדרה ("Final Mission"), הפרק שבו נראו לראשונה הקרדאסים, שמאוחר יותר קיבלו תפקיד משמעותי בעלילת הסדרה "מסע בין כוכבים: חלל עמוק 9" ("The Wounded"), וכן את החלק הראשון של הפרק הכפול בו הופיע ככוכב אורח ליאונרד נימוי כספוק ("Unification"). במהלך השנה האחרונה של "הדור הבא", ג'רי עבדה עם ריק ברמן ומייקל פילר על פיתוח סדרת מסע בין כוכבים רביעית - "מסע בין כוכבים: וויאג'ר". כאשר הפקת "הדור הבא" הסתיימה, ג'רי הועברה לצוות ההפקה של "וויאג'ר", ושימשה כמפיקה בפועל, יחד עם ריק ברמן, בארבע השנים הראשונות. בתחילת העונה השנייה, אשר מייקל פילר עבר למשרה מופחתת של יועץ יצירתי, ג'רי הפקה לראש צוות הכותבים ונשארה בתפקיד זה עד לתום העונה הרביעית, כאשר פרשה והעבירה את השליטה בצוות הכותבים לבראנון בראגה. במהלך עבודתה על "הדור הבא" ו-"וויאג'ר", ג'רי כתבה שלושה רומנים אודות "מסע בין כוכבים". ג'רי הייתה נשואה לשדרן הספורט דיק אנברג בשנים 1963–1973. בנם אלכסנדר אנברג שיחק דמויות של וולקנים הן בדור הבא ובהן בוויאג'ר. בשנת 1996 ג'רי התחתנה עם הבמאי-מפיק-תסריטאי דייוויד מואזינגר. טיילור, שנולדה בבלומינגטון, אינדיאנה, שילבה את מקום הולדתה בקורות חייה של קפטן קת'רין ג'יינוויי הבדיונית. בסוף אוקטובר 2020 הונצחה דמותה של ג'יינוויי בעיר הולדתה העתידית. למונומנט שהוצב הוסף אזכור לטיילור, הן כילידת המקום והן כמי שהייתה אחראית בין היתר על עיצוב דמותה של ג'יינוויי. Taylor, Jeri (1991). Unification. Pocket Books. ISBN 0-671-77056-X. Taylor, Jeri (1996). Mosaic. Pocket Books. ISBN 0-671-56311-4. Taylor, Jeri (1998). Pathways. Pocket Books. ISBN 0-671-00346-1. Nemecek, Larry (2003). Star Trek: The Next Generation: Companion. Pocket Books. ISBN 0-7434-5798-6. ג'רי טיילור, ברשת החברתית Goodreads ג'רי טיילור, במסד הנתונים הקולנועיים IMDb (באנגלית) ג'רי טיילור, באתר Discogs (באנגלית) Janeway Monument Unveiling 2020, סרטון באתר יוטיוב
סי סצ'נלאי

סי סצ'נלאי (בתאית: ศรีสัชนาลัย) הייתה עיר המינהל של ממלכת סוקהוטהאי, הממלכה הראשונה בסיאם, במאה ה-13 וה-14. סי סצ'נלאי ממוקמת כ-65 קילומטרים מצפון לעיר הבירה של הממלכה, סוקהוטהאי, ונחשבה כעיר האחות שלה. תחילתה של האומה התאית היה במאה ה-12, עם נדידתו של עם מיונאן שבסין אל האזורים הצפוניים של האימפריה הקמרית, ששלטה באותה תקופה על רוב דרום-מזרח אסיה. עם זה נקרא ת'אי, "אנשים חופשיים". אחד מנסיכיו נישא לאשה קמרית, ולאחר מכן התקומם כנגד השלטון החמרי המרכזי ויצר את הממלכה הסיאמית הראשונה. ממלכה זו נקראה ממלכת סוקהוטהאי, על שם בירתה. בנו השני של מייסד הממלכה, ראמחאמהאנג (Ramkhamhaeng‏, "ראם החזק"; 1280–1318 לערך), היה אחד מהשליטים החשובים בתולדות תאילנד העתיקה; הוא הרחיב את גבולות ממלכתו בשורה של מלחמות, ובתחום החברתי ייסד ארגונים צבאיים וחברתיים, שנבנו על פי המבנים הארגוניים שהיו קיימים באימפריה הקמרית. הוא הנחיל את כתב הקמר העתיק, וכן הקפדה רבה על שמירת הבודהיזם. שלושת מרכזיה של הממלכה החדשה היו סוקהוטהאי, עיר הבירה; סי סצ'נלאי, וקמפהנג פט. סגנון הבנייה שפותח בערים אלה היה תוצר של השפעות תרבותיות שונות, שהוטמעו בסגנון החדש. המבנים שהתאפיינו בסגנון זה נבנו מלבנים ועוטרו בקישוטי טיח ועץ; העיטורים השונים מגוונים מאוד, ומעידים על השפעה קמרית או ציילונית. העיר ההיסטורית סי סצ'נלאי נמצאת סמוך לעיקול בנהר יום, וסמוכה לעיר מודרנית באותו שם. העיר הייתה מקור חשוב לייצור כלי קרמיקה מזוגגים, שנקראו כלי סאנגהאלוק. כלים אלה יוצאו לממלכות רבות בדרום-מזרח אסיה, ואף לסין, יפן, מלזיה, הפיליפינים ואינדונזיה. שרידי העיר כוללים כ-140 מבנים, שהבולט בהם הוא מנזר צ'אדי צ'ט ת'או (Chedi Chet Thao, המקדש בעל שבע הפינות). המבנה המרשים כולל צ'אדי (סטופה) מרכזי, בצורת פרח לוטוס, ושבע שורות של סטופות מוארכות שבהן נטמן אפרם של מושלי העיר. הסטופות מעוטרות בפסלי גאוטמה הבודהה ועיטורי טיח שונים, שניכרת בהם השפעות אדריכליות מסרי לנקה, באגאן (בבורמה), וסריויג'איה (במלאיה). מונומנטים בולטים נוספים כוללים את ואט צ'אנג לום (Wat Chang Lom) וואט נאנג פאיה (Wat Nang Phaya). ואט צ'אנג לום היא סטופה אופיינית, שניכרת בה השפעה של אדריכלות סרי לנקה. המבנה נתמך ב-39 פסלי פילים, השונים למדי בצורתם מפסלי פילים במקדשים אחרים. ואט נאנג פאיה היא מנזר בודהיסטי, שקירותיו החיצוניים מצופים בלבני חמר מעוטרות; הצ'אדי המרכזי מעוצב בסגנון האדריכלי של סקי לנקה. הבסיס הגבוה של המקדש היה מעטור גם הוא, בעבר, בפסלי פילים דומין לפסלים שבואט צ'אנג לום. העיר הוגדרה כפארק לאומי בתאילנד ב-1983, ושימורה מופקד בידי הממשלה בסיוע אונסק"ו. הפארק ההיסטורי סי סצ'נלאי הוכרז כאתר מורשת עולמית ב-1991, יחד עם הפארק ההיסטורי סוקהוטהאי וקמפהנג פט. במהלך שיטפונות 2011 בתאילנד, שטפו מי נהר יום את הפארק סי סצ'נלאי והציפו שני תנורי חרס היסטוריים. ואט צ'אנג לום בפארק ההיסטורי סי סצ'נלאי צ'אדי (סטופה) בצורת פרח הלוטוס בצ'אדי צ'ט ת'או ואט צ'אדי צ'אד ת'או ואט נאנג פאיה מדיה וקבצים בנושא הפארק ההיסטורי סי סצ'נלאי בוויקישיתוף סוקהוטהאי, באתר אונסקו סי סצ'נלאי, באתר Thayways Culture Min to inspect ancient sites after floods | Thai Financial Post, web.archive.org, ‏2014-08-19